ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
- privind aprobarea documentației de avizare a lucrărilor de intervenții, a indicatorilor tehnico-economici și a devizului general al obiectivului de investiții “Modernizare și extindere sistem de alimentare cu apă, oraş Boldeşti-Scăeni, județul Prahova”

Având în vedere: 
- referatul de aprobare înregistrat sub nr.10171/20.06.2024, prin care primarul oraşului propune aprobarea documentației de avizare a lucrărilor de intervenții, a indicatorilor tehnico-economici și a devizului general al obiectivului de investiții “Modernizare și extindere sistem de alimentare cu apă, oraş Boldeşti-Scăeni, județul Prahova”;
- raportul de specialitate întocmit de Serviciul programe, proiecte, peisagistică urbană, înregistrat sub nr.10173/20.06.2024;
- raportul de specialitate întocmit de Serviciului buget finanţe, contabilitate, impozite și taxe, resurse umane și salarizare, înregistrat sub nr.10174/20.06.2024;
- Hotărârea Consiliului Local nr.145/26.10.2021 privind participarea la Programul Național de Investiţii "Anghel Saligny" cu proiectul „Modernizare şi extindere sistem de alimentare cu apă, oraş Boldeşti-Scăeni, județul Prahova”;
- dispoziţiile art. 10 alin. 4 din Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
- avizul secretarului general al oraşului Boldeşti-Scăeni, înregistrat sub nr.10175/20.06.2024; 
- avizul comisiilor de specialitate nr. 1 și nr. 2 – pentru dezvoltarea economico-socială şi de mediu, cooperarea interinstituţională pe plan intern şi extern, respectiv pentru administrarea domeniului public şi privat, gestionarea serviciilor de interes local.
	În temeiul prevederilor art. 129 alin. (2), lit. b) şi alin. (4), lit. d), art. 139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,
	
Consiliul Local al oraşului Boldeşti-Scăeni, întrunit în şedinţa publică ordinară în data de 26.06.2024,  adoptă prezenta hotărâre:

Art.1. (1) Se aprobă documentația de avizare a lucrărilor de intervenții aferentă obiectivului de investiţii “Modernizare și extindere sistem de alimentare cu apă, oraş Boldeşti-Scăeni, județul Prahova”, potrivit scenariului 1 recomandat de proiectant, conform Anexei nr.1. 



(2) Se aprobă indicatorii tehnico-economici aferenți obiectivului de investiţii “Modernizare și extindere sistem de alimentare cu apă, oraş Boldeşti-Scăeni, județul Prahova”, conform Anexei nr.2.
(3) Se aprobă devizul general al obiectivului de investiții “Modernizare și extindere sistem de alimentare cu apă, oraş Boldeşti-Scăeni, județul Prahova”, conform Anexei nr.3 .
           Art.2.   Anexele nr. 1-3 fac parte integrantă din prezenta hotărâre.
 Art.3. Prezenta hotărâre se comunică Serviciului buget finanţe, contabilitate, impozite și taxe, resurse umane și salarizare, Serviciului patrimoniu local și monitorizare servicii publice şi Serviciului programe, proiecte, peisagistică urbană și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.


PREŞEDINTE DE ŞEDINŢĂ,                                        
           BIȚĂ PAUL                                                   CONTRASEMNEAZĂ
                                                                                   SECRETAR GENERAL,
                                                                                  TUDOR FLORINA-NELI

